Se sitúan adintro d'a ciudat y corresponden a un modelo provincial, de distribución linial y simple, asentadas en una costera, y rodiadas por quantas cisternas que las abastecían d'augua. As salas d'istas tiermas con o suyo abastecimiento d'augua y calefacción, os suyos puestos pa deixar a ropa y as pertenencias personals, as piscinas d'augua calient y freda, una schola labrum chunto a o caldarium, letrinas y atras dependencias yeran decoradas con conchuntos pictoricos de gran calidat, reyalizaus por un equipo de pictores italicos que recorrioron quantos lugars d'a val d'Ebro, Bilbilis, Arcobriga, etc. Quantos d'os frescos que decoraban as tiermas pueden veyer-se en o Museu de Calatayú.